钦定古今图书集成/明伦汇编/氏族典/第375卷 > 《凌迪知万姓统谱》 > 董公
## 钦定古今图书集成/明伦汇编/氏族典/第375卷 > 《凌迪知万姓统谱》 > 董公

按《汉书高帝本纪》：二年三月，汉王至洛阳，新城三老
董公遮说汉王曰：“项羽无道，放杀其主，天下之贼也。
夫仁不以勇，义不以力，三军之众，为之素服以告之
诸侯，为此东伐，四海之内，莫不仰德。此三王之举也。”
于是汉王为义帝发丧。〈按尚友录董公秦隐士史失其名〉